Hei,
Voit opiskella Suomessa alle 90 päivää ilman oleskelulupaa. Alle 90 päivän oleskelua varten saatat tarvitaviisuminLinkki toiselle sivustolle.
Jos sinulla on opiskelijan oleskelulupa johonkin toiseen EU:n jäsenvaltioon ja kuulut opiskelijoita koskevan lain piiriin, voit tulla Suomeen suorittamaan opintojasi korkeintaan 360 päivän ajaksi. Tee silloin liikkumisilmoitus Maahanmuuttovirastolle.
Jos tulet Suomeen suorittamaan korkeakoulututkintoa, sinulle myönnetään A-lupa eli jatkuva oleskelulupa ja saat kotikunnan. Muille kuin korkeakoulututkinto-opiskelijoille myönnetään B-lupa eli tilapäinen oleskelulupa.
Jos opintosi eivät johda ammattiin tai tutkintoon, voit saada opiskelijan oleskeluluvan vain perustellusta syystä. Tällainen syy voi olla ammattitaidon tai tutkinnon täydentäminen, lähtömaassa tehtävään työhön liittyvä lisäkoulutus tai Suomesta saatava erityiskoulutus (esimerkiksi koulutusviennin puitteissa tapahtuva koulutus). Avoimen yliopiston opintoihin ei myönnetä oleskelulupaa.
Suosittelen olemaan vielä yhteydessä Maahanmuuttovirastoon asian tiimoilta.
Ystävällisin terveisin,
studentum.fi